CELEX: 62014CN0127
Language: el
Date: 2014-03-18 00:00:00
Title: Υπόθεση C-127/14: Αίτηση προδικαστικής αποφάσεως, την οποία υπέβαλε το Augstākā tiesa (Λετονία) στις 18 Μαρτίου 2014 — Andrejs Surmačs κατά Finanšu un kapitāla tirgus komisija

26.5.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 159/14
            
         Αίτηση προδικαστικής αποφάσεως, την οποία υπέβαλε το Augstākā tiesa (Λετονία) στις 18 Μαρτίου 2014 — Andrejs Surmačs κατά Finanšu un kapitāla tirgus komisija
   (Υπόθεση C-127/14)
   2014/C 159/20
   Γλώσσα διαδικασίας: η λετονική
   
      Αιτούν δικαστήριο
   
   Augstākā tiesa
   
      Διάδικοι στην υπόθεση της κύριας δίκης
   
   
      Προσφεύγων: Andrejs Surmačs
   
      Καθής: Finanšu un kapitāla tirgus komisija
   
      Προδικαστικά ερωτήματα
   
   
               1)
            
            
               Πρέπει να γίνει δεκτό ότι η παράγραφος 7 του παραρτήματος Ι της οδηγίας 94/19/ΕΚ (1) του Ευρωπαϊκού Κοινοβουλίου και του Συμβουλίου, περί των συστημάτων εγγυήσεως των καταθέσεων, έχει την έννοια ότι η προβλεπόμενη σε αυτήν απαρίθμηση των προσώπων που μπορούν να θεωρηθούν ως πρόσωπα που συνδέονται με συγκεκριμένο πιστωτικό ίδρυμα, στα οποία πρέπει να μην αναγνωριστεί το δικαίωμα για λήψη εγγυημένης αποζημιώσεως, είναι εξαντλητική;
            
         
               2)
            
            
               Μπορεί να θεωρηθεί ως διευθύνων πιστωτικού ιδρύματος ή ως άλλο από τα πρόσωπα που αναφέρονται στην παράγραφο 7 του παραρτήματος Ι της οδηγίας πρόσωπο που, σύμφωνα με την περιγραφή της θέσεώς του, έχει το δικαίωμα σχεδιασμού, συντονισμού και εποπτείας κλάδου της δραστηριότητας του πιστωτικού ιδρύματος ή εκτελέσεως μια λειτουργίας, όχι όμως της δραστηριότητας του πιστωτικού ιδρύματος στο σύνολό της, και που δεν έχει τη δυνατότητα να δίνει εντολές ή να λαμβάνει δεσμευτικές αποφάσεις για άλλα πρόσωπα; Πρέπει να ληφθεί υπόψη το αντικείμενο του εν λόγω κλάδου δραστηριότητας του πιστωτικού ιδρύματος ή της αναφερθείσας λειτουργίας;
            
         
               3)
            
            
               Πρέπει να γίνει δεκτό ότι η παράγραφος 7 του παραρτήματος Ι της οδηγίας έχει την έννοια ότι κράτος μέλος δύναται να μην αναγνωρίσει το δικαίωμα για λήψη της εγγυημένης αποζημιώσεως σε πρόσωπο, το οποίο, σύμφωνα με τα δικαιώματα και τις υποχρεώσεις της θέσεως, όπως παρατίθενται στην περιγραφή αυτής, δεν μπορεί να θεωρηθεί διευθύνον στέλεχος, ασκεί όμως εν τοις πράγμασι σημαντική επιρροή στις αποφάσεις των διευθυντικών στελεχών του πιστωτικού ιδρύματος ή των προσώπων που ευθύνονται προσωπικώς έναντι του εν λόγω ιδρύματος; Μπορεί να είναι κρίσιμη στο πλαίσιο αυτό η επιρροή που έχει απλώς άτυπο χαρακτήρα, απορρέουσα από την εξουσία, τις αρμοδιότητες ή τη γνώση του προσώπου σε σχέση με τη δραστηριότητα του πιστωτικού ιδρύματος;
            
         
      (1)  ΕΕ L 135, σ. 5.